Һандарҙы билдәләү мөмкинлеге яҙма барлыҡҡа килеү менән арта . Тәүҙәрәк һандар яҙыу өсөн ҡулланылған материалда, мәҫәлән, папируста, балсыҡтан эшләнгән табличкаларҙа, һыҙыҡ менән билдәләнә, һуңыраҡ ҡайһы бер һандар өсөн айырым билдәләр (беҙҙең көндәргәсә һаҡланған «рим цифрҙары») һәм ҙур һандар өсөн билдәләр ҡулланыла башлай. Ҙур һандар булыуын, мәҫәлән, Вавилондағы шына яҙыу билдәләре һәм Кирилл иҫәп системаһында булған билдәләр дәлилләй. Һиндостанда һандарҙыурын алмаштырып яҙыу системаһы уйлап сығарылғас, теләһә ниндәй натураль һанды ун билдә аша яҙып була башлай .Был кешелек өсөн бик ҙур ҡаҙаныш була.